Gwüssi Sache händ aber e liechte Näbel über die ganzi schöni Zyt gleggt händ. Uff dr Insle hett mini Verdauig nonig ganz wirklich mitgspiilt und das hett si mer au z'spüre gä. Bi emne Schwumm im Meer gest hani es Rencontre mit emne Schwarm Quallene gha. Das isch denn au nid so witzig gsi. Dezue hett unsere Motodriver nid richtig gwüsst  wie sini Brämsene funktioniere und unsers Moto isch ruggwärts widr abegfahre, woner hett welle aahalte. Isch zum glück nütt passiert. Hehehe, also de Ussflug isch nid ganz ohni Tückene gsi. Aber denno isch es wundervoll gsi. E Stückli Himmel uff Ärde. S'hett richtig guet do, e bitz uss dr Stadt usezcho und abzstelle.